**ELŐTERJESZTÉS**

**Tiszavasvári Város Önkormányzata Képviselő-testületének**

**2020. július 30-án tartandó rendes képviselő-testületi ülésére**

Az előterjesztés tárgya: **A helyi önkormányzat 2020. évi közművelődési érdekeltségnövelő támogatásának igénylése**

Melléklet: -

Az előterjesztés előadója: Szőke Zoltán polgármester

Az előterjesztés témafelelőse: dr. Csomós Anita köztisztviselő

Az előterjesztés ügyiratszáma: TPH/9298-2/2020.

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | SZMSZ. 4. sz. mell. 1. 6.1. pont |
| Szociális és Humán Bizottság | SZMSZ. 5. sz. mell. 1.9. pont |

Az ülésre meghívni javasolt szervek, személyek:

|  |  |
| --- | --- |
| Kulcsár Lászlóné (intézményvezető) | vktiszavasvari@gmail.com |
|  |  |
|  |  |
|  |  |

Egyéb megjegyzés:

…………………………………………………………………………………….………………………………………………………………………………………………………………

Tiszavasvári, 2020. július 23.

**dr. Csomós Anita**

**témafelelős**

**Tiszavasvári Város Polgármesterétől**

**4440 Tiszavasvári, Városháza tér 4. sz.**

**Tel.: 42/520-500 Fax.: 42/275–000 e–mail: tvonkph@tiszavasvari.hu**

Témafelelős: dr. Csomós Anita

**E L Ő T E R J E S Z T É S**

**- a Képviselő-testülethez -**

**a helyi önkormányzat 2020. évi közművelődési érdekeltségnövelő támogatásának igényléséről**

**Tisztelt Képviselő-testület!**

Tiszavasvári Város Önkormányzata a korábbi években sikerrel pályázott az önkormányzatok számára kiírt közművelődési érdekeltségnövelő pályázaton, melyet az Egyesített Közművelődési Intézmény és Könyvtár technikai eszközkészletének bővítésére fordított.

Magyarország 2020. évi központi költségvetéséről szóló 2019. évi LXXI. törvényben a 2020. évre vonatkozóan elkülönítésre került egy meghatározott összeg a közművelődési érdekeltségnövelő támogatások finanszírozására, melynek mértékét a rendelkezésre álló saját forrás arányában állapítják meg. A törvény 3. mellékletének II. 4. a) pontja szerint a közművelődési érdekeltségnövelő támogatás előirányzata 300 millió forint.

**Az előirányzatból a települési önkormányzatok pályázati úton támogatást igényelhetnek az általuk fenntartott** vagy a vele kötött közművelődési megállapodás alapján működő **közművelődési intézmény** **vagy közösségi színtér** **technikai, műszaki eszközállományának, berendezési tárgyainak gyarapítására, épületének karbantartására, felújítására** a közművelődési alapszolgáltatások biztosítása érdekében. A támogatást az önkormányzatok által az egyes célok tekintetében vállalt önrész arányában kell megállapítani. Ha a települési önkormányzat a közművelődési támogatás érdekében vállalt önrészt csökkenti, akkor ezzel arányosan csökkentett összegű érdekeltségnövelő támogatásra jogosult. A különbözet jogosulatlan igénybevételnek minősül.

Nem részesülhet támogatásban az az önkormányzat, amelynél a vállalt önrész szerinti támogatás számított összege nem éri el a 100 000 forintot. A támogatás minimális mértéke 100.000,-Ft, maximális mértéke nem haladhatja meg a vállalt önrész kilencszeresét.

Tiszavasvári Város Önkormányzatának 2020. évi költségvetési rendeletébe **250.000,-Ft összeg került betervezésre a közművelődési érdekeltségnövelő pályázat önerejeként.**

A közművelődési érdekeltségnövelő **támogatás jogcímére vonatkozó pályázat benyújtásának határideje 2020. augusztus 3.** napja (hétfő, 24:00 óra),mely határidő elmulasztása jogvesztő. Tekintettel arra, hogy augusztus hónapban a Képviselő-testület rendes ülést nem tart, a 2020. július havi rendes testületi ülésen szükséges tárgyalni jelen előterjesztést.

**Javaslom a Képviselő-testület részére**, hogy az előző évek gyakorlatának megfelelően a 2020-as évben is **támogassa a pályázat benyújtását**.

Kérem a Tisztelt Képviselő-testületet, hogy a pályázat benyújtásáról döntést hozni szíveskedjenek!

Tiszavasvári, 2020. július 23.

**Szőke Zoltán**

**polgármester**

**HATÁROZAT-TERVEZET**

**TISZAVASVÁRI VÁROS ÖNKORMÁNYZATA**

**KÉPVISELŐ-TESTÜLETÉNEK**

**…/2020. (VII.30.) Kt. számú**

**határozata**

**a helyi önkormányzat 2020. évi közművelődési érdekeltségnövelő támogatásának igényléséről**

Tiszavasvári Város Önkormányzata Képviselő-testülete

1. dönt arról, hogy Tiszavasvári Város Önkormányzata a közművelődési érdekeltségnövelő támogatásra pályázatot nyújt be.
2. kötelezettséget vállal arra, hogy a támogatási összeget és az önerőt az Egyesített Közművelődési Intézmény és Könyvtár (4440 Tiszavasvári, Szabadság tér 1.) rendelkezésére bocsátja technikai, műszaki eszközállományának, berendezési tárgyainak gyarapítása céljából.
3. a 2020. évi költségvetésében biztosítja a helyi közművelődési intézmény technikai, műszaki eszközállományának, berendezési tárgyainak beszerzéséhez szükséges saját forrást, amelynek összegét - az Egyesített Közművelődési Intézmény és Könyvtár költségvetésén felül - 250.000 Ft-ban határozza meg.

4) felkéri a város Polgármesterét, hogy gondoskodjon a pályázat elkészítéséről és határidőre történő benyújtásáról a Magyar Államkincstár Szabolcs-Szatmár-Bereg Megyei Igazgatósága felé.

**Határidő:** esedékességkor **Felelős:** Szőke Zoltán polgármester